ዶ/ር ነጋሶ፡- እኔ በዕድሜ ብልጫ ያለኝ ብሆንም ፖለቲካ ውስጥ ተሳታፊ መሆን እፈልግ ነበር፡፡ ፕሬዚዳንት በምትሆንበት ጊዜ ከፖለቲካ ተሳትፎ ትገደባለህ፡፡ በሕገ መንግሥቱ የተቀመጡ ኃላፊነቶች ብዙም አልነበሩም፡፡ ስለዚህ ተከራከርኩ፡፡ የኦሕዴድን ሥራ ብሠራ ይሻላል አልኩ፡፡ ነገር ግን የድርጅት ውሳኔ ስለሆነ በድርጅቱ በኩል አገሪቱን አገለግላለሁ ካልክ የድርጅቱን ውሳኔ መቀበል አለብህ፡፡ በተጨማሪም አቶ መለስ ቢያንስ ካለህ የፕሬዚዳንትነት የሥራ ሰዓት 15 በመቶውን ነው የሚወስደው፡፡ የተቀረውን 85 በመቶ የድርጅት ሥራ ልትሠራ ትችላለህ፡፡ የኦሕዴድ ሥራ አስፈጻሚ ሆነህ ልትሠራ ትችላለህ የሚል ሐሳብ ስላመጡ፣ የፖለቲካ ሥራውን እያከናወንኩ የፕሬዚዳንትነት ሥራ መሥራት እችላለሁ ብዬ ተቀበልኩ፡፡